《倣归去来辞》
宋代·晃逈

陶令曾言归去来，解印还家不回首。
屏贵都遗身外名，忘忧酷嗜杯中酒。
白传曾言归去来，了知浮世非长久。
独步逍遥自得场，饮食寝兴随所偶。
罗隐曾言归去来，濩落生涯何所有。
明日船中竹一竿，要学江湖钓鱼手。
晁叟亦言归去来，抗表辞荣养衰朽。
京洛红尘旧满衣，总脱临风都抖擞。